|  |  |  |  |  |
| --- | --- | --- | --- | --- |
| Visualisering  V1 | | | |  |
| **Emne:** | CSS | **Opgave:** | Fonte |
| **Læringsmål:** | * Jeg kan anvende et eksternt stylesheet | | |
|  | * Jeg kan anvende google fonts | | |
|  | * Jeg kan selvstændigt opsøge ny viden | | |

**Opgave**

*Du skal i denne opgave lave flere CSS-tilpasninger på dit website*

1. Du skal anvende fonten Patrick Hand med font-weight på 700 til dine overskrifter (fonten kan findes på fonts.google.com)
   1. Husk at linket til fonten skal indsættes i <head> området på alle dine sider
   2. Hjælp hinanden med at finde ud af, hvordan Google Fonts fungerer
2. Du skal anvende fonten Open Sans med font-weight på 400 til al øvrig tekst på siden (fonten kan findes på fonts.google.com)
3. Dine H1'ere skal være størrelse 3rem
   1. Hvad betyder rem?
4. Dine H2'ere skal være størrelse 2rem
5. Hvis du har H3'ere, skal de være størrelse 1,5rem
6. Hvis du har H4'ere, skal de være størrelse 1,2rem
7. Hvis du har H5 og H6, skal de være størrelse 1rem
8. Både overskrift 1, 2 og 3 skal have en linjehøjde på 4rem. Alt andet skal have en linjehøjde på 2rem
9. Dine H1’ere og H2’ere skal have en skygge, som placeres på -2px både horisontalt og vertikalt. Den skal også have en blur på 2px og være sølvfarvet  
   TIP: Du skal lede efter en property, der hedder text-shadow
10. Alle links til dine andre sider (din menulinje/navigation) skal have fjernet understregningen
11. Der skal være 1rem padding på højre og venstre side af dine links i din menu
12. Når du er færdig med at lave al din CSS-kode, skal du gennemgå dit stylesheet og sikre dig, at den samme property og definition kun står en gang i koden. Det vil betyde, at nogle ting måske skal rykkes lidt rundt, så nogle properties på flere tags skal defineres sammen og andre properties skal defineres på tags’ene enkeltvis
    1. Du skal fx have samme linjehøjde på alle dine forskellige overskrifter. Dette skal defineres sammen. Men de skal have forskellige skriftstørrelse. Dette skal så defineres hver for sig
    2. Dit stylesheet skal ende med at leve op til principperne om DRY: Don’t Repeat Yourself. Den samme property definition må ikke stå to steder, for så risikerer du ikke at få rettet tingene alle steder, hvis du vil lave noget om
13. Skriv gode kodekommentarer i din CSS-fil. Øv dig på at skrive kommentarer, som forklarer dig selv, hvad der sker i afsnittet nedenfor - som hvis du skulle forklare det for en anden